Ономастика. Онома́стика (ὀνομαστική) — грек омук тыла, анал ааттары үөрэтэр тыл үөрэҕин салаата, тылбааһа ааты табан биэрии ускуустубата. Кини тыл төрдүн эбэтэр атын тыллары кытары уһуннук алтыһыы түмүгэр үөскээбит. Кыараҕас өйдөбүлгэ араас тииптээх анал аат бөлөҕүн, ономастическай (онимическай) лиэксикэни үөрэтэр. Ол курдук, ономастиканы үөрэтэр предметинэн о́ним (анал аат), тылы атын тыллартан арааран чопчулуурга аналлаах.
Синонимнар.
Ономастика — эргэрбит тиэрмин, аат үөскээбит төрүтүн уонна суолтатын үөрэтэр. Билигин туттуллубат.
Ономатология — анал ааттары үөрэтэр тыл үөрэҕин салаата.
Ономатолог (ономаст) — анал ааттары чинчийэр, дьарыктанар киһи.
Ономасиология (ономатология) (англ. onomasiology) — чопчу предмет (мал-сал) эбэтэр көстүү ааттарын чинчийэр тылы үөрэтэр салаа.
Топономастика — эргэрбит, ол гынан баран литэрэтиирэҕэ туттуллар анал аат быһаарыыта.
Ономастика хайысхалара.
Антропонимика
Дьон анал ааттарын чинчийэр билим ("Пётр Николаевич Амехин, Иван Калита, Игорь Кио, Рюрик") .
Астронимика
Космическай эбийиэктэр эбэтэр туспа халлааны сырдатар эттиктэр ааттарын үөрэтэр. ("Күн, Ый, Юпитер, Галлей кометата, Веста кыра планета (астероид), Церера карлик планета, Толиман эбэтэр Сириус") сулустары, "Данобол" (астероидтары о.д.а. кометалары) үөрэтэр.
Зоонимика
Кыыл уонна кинилэр ааттарын үөрэтэр билим. "(Холобур", "Шарик, Баһырҕас, Доҕор, Суолдьут, Аргыс, Бөтөс, Чолбон, Сындыыс").
Карабонимика
Хараабыллар, суудуналар уонна катердар ааттарын үөрэтэр. Холобур, («"Аврора"», «"Варяг"», «"Бородино"», «"Память Меркурия"» уо.д.а.). Эрдэ киллэриллибит наутонимика уонна каронимика тиэрминнэргэ утары тиэрмини Г. В. Алексушин киллэрбит.
Космонимика
Куосмас куйаарын ааттара — сулустар, галактика, билимҥэ ылыныллыбыттарын уонна норуокка ааттанарын("халлаан сиигэ, Плеяда, Андромеда Галактиката") космонимика анаалыстыыр. Космоним тиэрмини субу-субу астрониму синонима быһыытынан туттуллар.
Хрематонимика
Материальнай култуура предметтэр анал ааттара («"Орлов"» "алмаас, Дюрандаль батыйа, Гамаюн пушка") хрематонимики үөрэҕин эбийиэктэрэ буолбуттара.
Табаар аатын уонна дьон практическай дьайыытын, үлэтин-хамнаһын уонна атын түмүктэрин үөрэтэр. Холобур, "парфюмонимнар" — парфюмернай бородууксуйалар ааттара ("Chanel, J’adore, Lauren"), "чоконимнар" — сакалааттар ааттара («"Кара-Кум"», «"Метелица"», «"Ласточка"»).
Теонимика
Таҥаралар уонна пантеоннар анал ааттара ("Стрибог, Зевс").
Топонимика
Топонимика географическай эбийиэктэр анал ааттарын үөрэтэр, холобура ("Россия, Хара муора, Новгород, Невскай проспект, Ловать өрүс, Байкал күөл, Куликовскай хонуу," ономастикаҕа топонимнар диэн ааттаналлар.
Эргонимика
Дьыалабыай дьон холбоһуктарын ааттарын үөрэтэр. Холобур,"эмпоронимы" — маҕаһыыннар ааттара, "фирмонимнар" — пиирмэлэр ааттара. Манна парикмахерскайдар, баардар, кэпиэлэр, бильярднай кулууптар, благотворительнай тэрилтэлэр уо.д.а. ааттара киирсэллэр.
Этнонимика
Этнонимика норуоттар уонна биистэр ааттарын үөрэтэр.
Ономастика пуунсуйалара.
Ономастическай чинчийиилэр норуоттар эмиграцияларын, суолларын, урукку олохторун булууга көмөлөөхтөр, тыл, култуура, урукку тыл туруга уонна диалектара уратыларын билэргэ көмөлөөхтөр. Анал ааттары үөрэтии тиэрдии уонна харыстааһын көмөтүнэн улахан суолталанар. Анал аат бэйэтин суолтатын этимологическай суолтата сүтэр да кэмигэр харыстанар — тус предмети бэлиэтиир ыйааҕынан — о.э. ол тыл атын тылын кытта сибээстиир сатаммат (холобура, скииптэр курдук өрүстэр ааттара нуучча тылыгар «Дон», финно-угорскай «Москва», «Волга» уо. д.а.).
Анал ааттар бигэ туруктаах буолуулара устуоруйаҕа биллэр тыл өрөбөлүүссүйэтин кэмигэр эрэ буолбакка, атын тыл тылы солбуйарыгар эмиэ тутуллар. Онон этимологическай быһаарыы көмөтүнэн тыл характерын, бастакы олоҕун быһаарар кыахтанабыт.
Ономастиканы үөрэтии Арассыыйаҕа В. В. Виноградов аатынан нуучча тылын үнүстүүтүн уонна А. М. Горькай аатынан Урааллааҕы судаарыстыбаннай үнүбэрситиэтин топонимика араҥатын чинчийэр биир бөдөҥ научнай оскуолата таһаарар, «Вопросы ономастики» диэн бүтүн Арассыыйатааҕы сурунаалга бэчээттэнэр.